**Sveučilište u Rijeci, Ekonomski fakultet**

**Ivana Filipovića 4**

**51000 Rijeka**

**OIB 26093119930**

**RKP 2186**

**Obrazac obrazloženja Posebnog dijela financijskog plana za korisnike treće razine**

**Sažetak djelokruga rada proračunskog korisnika**

Ekonomski fakultet u Rijeci osnovan je sredinom 1961. godine u sastavu Sveučilišta u Zagrebu. Izvođenje nastave na Fakultetu počinje 1.studenog 1961. godine. Osnivanjem Sveučilišta u Rijeci 1973. godine Fakultet postaje autonomna sastavnica Sveučilišta u Rijeci. Visoka kvaliteta znanstvenog, nastavnog i obrazovnog procesa rezultat je otvorenosti znanstveno-nastavnih djelatnika svjetskoj znanosti, usmjerenosti razvoju novih ekonomskih znanja, orijentiranosti poslovnoj praksi te umreženosti s uspješnim domaćim i međunarodnim stručnjacima i znanstvenicima.

Financijsko poslovanje Fakulteta odvija se kroz program 3705 – Visoko obrazovanje.

U trenutku pisanja ovog obrazloženja, osoblje Ekonomskog fakulteta čine 110 zaposlenika, od čega je 30 zaposlenika u administraciji, a 80 su nastavno osoblje.

**Zakonske i druge pravne osnove**

Izrada Prijedloga financijskog plana temelji se na slijedećim zakonskim i pravnim osnovama:

**Upute za izradu prijedloga državnog proračuna Republike Hrvatske** za razdoblje 2025.-2027. Ministarstva financija, studeni 2024. godina (Klasa: 400-06/24-01/00080, Ur. broj: 533-02-24-0001.

**Uredba o programskom financiranju javnih visokih učilišta i javnih znanstvenih instituta u Republici Hrvatskoj** (Narodne novine, broj 78/2023.)

**Zakon o visokom obrazovanju i znanstvenoj djelatnosti** NN br. 123/03,198/03,105/04,174/04,02/07,46/07,45/09,63/11, 94/13, 139/13,101/14,6 0/15 i 131/17; 119/22.

**Zakon o ustanovama** NN 76/93, 29/97, 47/99, 35/08 i 127/19; 151/22.

**Zakon o proračunu** NN, br. 87/08, 136/12, 15/15,144/21.

**Zakon o osiguravanju kvalitete u znanosti i visokom obrazovanju,** Narodne novine, br. 45/09, 151/22.

**Uredba o nazivima radnih mjesta i koeficijentima složenosti poslova u javnim službama** NN25/13,72/13,151/13,9/14,40/14,51/14,77/14,83/14,87/14,120/14,147/1,151/14,11/15, 32/15,38/15,60/15,83/15,112/15,122/15,10/17,39/17,40/17,74/17,122/17,9/18,57/18,59/19,79/19 i 119/19,22/24.

**Kolektivni ugovor za znanost i visoko obrazovanje** NN 09/19.

**Opis aktivnosti projekata**

Aktivnost A621002 Redovna djelatnost Sveučilišta u Rijeci

Sukladno iskazanim limitima za izradu plana rashoda izvor 11 Opći prihodi i primici.

Odnosi se na sredstva za plaće, prijevoz, NOSI, sistematske preglede i materijalna prava zaposlenika Sukladno Zakonu o proračunu (NN broj 144/21), na osnovi Odluke o proračunskom okviru za razdoblje 2025.-2027. koju je Vlada usvojila na sjednici 31. listopada 2024., te Upute Ministarstva financija za izradu prijedloga državnog proračuna Republike Hrvatske za razdoblje 2025. – 2027. Ministarstvo znanosti i obrazovanja dostavilo je 04. studenog 2024. godine Uputu za izradu prijedloga financijskog plana razdjela 080 – Ministarstvo znanosti i obrazovanja za razdoblje 2025. -2027. godine.

|  |  |  |  |  |  |
| --- | --- | --- | --- | --- | --- |
| Šifra aktivnosti | Izvršenje 2023. | Plan 2024. | Plan 2025. | Plan 2026. | Plan 2027. |
|
| A621002 | 3.369.037 | 4.009.183 | 4.392.800 | 4.392.800 | 4.392.800 |

Aktivnost A622122 Programsko financiranje javnih visokih učilišta - Sveučilište u Rijeci

Sukladno utvrđenim limitima Sveučilište je izradilo limite za planiranje rashoda za izvor 11 Opći prihodi i primici iz aktivnosti A622122 Programsko financiranje javnih visokih učilišta - Sveučilište u Rijeci.

Izvršenje rashoda s navedene aktivnosti provodi se s računa proračunskog korisnika, a korisnici treće razine primljena sredstva evidentiraju u okviru podskupine 671 Prihodi iz nadležnog proračuna za financiranje redovne djelatnosti proračunskih korisnika (izvor 11) na kojem se iskazuju stvarni rashodi na odgovarajućim osnovnim računima ekonomske klasifikacije. Ugovorom o programskom financiranju su definirane dvije vrste financiranja: temeljno financiranje javnih visokih učilišta koje se temelji na broju redovnih studenata te dodatno financiranje koje se temelji na rezultatima odnosno postizanju dogovorenih ciljeva.

|  |  |  |  |  |  |
| --- | --- | --- | --- | --- | --- |
| Šifra aktivnosti | Izvršenje 2023. | Plan 2024. | Plan 2025. | Plan 2026. | Plan 2027. |
|
| A622122 | 319.615,21 | 383.836 | 279.733 | 279.733 | 279.733 |

Aktivnost A621048 Projektno financiranje znanstvene djelatnosti

Ovom se aktivnošću financira se projekt Hrvatske zaklade za znanost Vrijednost u zdravstvu: empirijska istraživanja i aplikacija (UIP-2019-04-3721). U 2024. rashodi su teretili aktivnost A679089. Planirani iznos financiranja u 2025. godini iznosi 1.161 €. Projekt završava 31.12.2024. godine i planirani iznos je zadnja isplata.

|  |  |  |  |  |  |
| --- | --- | --- | --- | --- | --- |
| Šifra aktivnosti | Izvršenje 2023. | Plan 2024. | Plan 2025. | Plan 2026. | Plan 2027. |
|
| A621048 | 55.419,68 | 0,00 | 1.161 | 0 | 0 |

Aktivnost A679089 Redovna djelatnost Sveučilišta u Rijeci – iz evidencijskih prihoda

Redovna djelatnost Sveučilišta u Rijeci (iz evidencijskih prihoda) A679089 - Ova aktivnost provodi se svake godine u okviru koje se planiraju rashodi i izdaci koji se izvršavaju iz vlastitih i namjenskih izvora. Ova vrsta prihoda prikuplja se od školarina studenata, neostvarenih ECTS-a, dijela upisnina, materijalnih troškova studenata, osiguranja studenata, izdavanja potvrda, vlastitih prihoda ostvarenih na tržištu (prodaja proizvoda i usluga) i prijenosa Sveučilišta za specifične profile institucije, potpore te od prijenosa iz drugih proračuna (sufinanciranje projekata). Planirana je prema dosadašnjem ostvarenju, planovima o budućim upisnim kvotama, visini školarine te procjeni budućih komercijalnih projekata (izrada studija, elaborata), pokretanju cjeloživotnih obrazovanja, radionica i sl.

|  |  |  |  |  |  |
| --- | --- | --- | --- | --- | --- |
| Šifra aktivnosti | Izvršenje 2023. | Plan 2024. | Plan 2025. | Plan 2026. | Plan 2027. |
| A679089 | 2.361.324,25 | 1.680.098 | 1.385.103 | 980.256 | 934.529 |

Aktivnost A679072 EU projekti Sveučilišta u Rijeci - iz evidencijskih prihoda

# Financiranje EU projekta iz ove aktivnosti provodi se svake godine u okviru koje se planiraju rashodi i izdaci iz izvora pomoći EU i Ostale pomoći i darovnice. Planirani su rashodi i izdaci za projekte: Collaborative and transparent use of Learning Analytics in online university courses, valuing the learner role and exploiting advanced monitoring equipment" („WE-COLLAB") financiran u sklopu programa Erasmus+, ključna mjera 2 – strateška partnerstva voditeljice Maje Vujičić, Uspostava novog, neovisnog provjeravatelja informacija na Ekonomskom fakultetu u Rijeci voditeljice Vesne Buterin, Reducing Food Waste and its Environmental Footprint through Sustainable voditeljice Ane Bobinac. Rashodi su planirani isključivo temeljem dostavljenih prijedloga voditelja projekta.

|  |  |  |  |  |  |
| --- | --- | --- | --- | --- | --- |
| Šifra aktivnosti | Izvršenje 2023. | Plan 2024. | Plan 2025. | Plan 2026. | Plan 2027. |
| A679072 | 207.928,24 | 342.492 | 283.031 | 90.875 | 0 |

**Ciljevi i pokazatelji učinka**

Uspješnost Fakulteta prati se kroz sljedeće pokazatelje opisane u strateškom planu MZO te sukladno ciljevima definiranim u Strategiji razvoja Ekonomskog fakulteta u Rijeci za razdoblje 2017-2025. godine:

Cilj 1. Povećati nastavne kapacitete uključivanjem u obrazovni proces stručnjaka iz gospodarstva i javnog sektora i doktoranada

|  |  |  |  |  |  |  |
| --- | --- | --- | --- | --- | --- | --- |
| Definicija | Pokazatelj učinka | Polazna vrijednost | Izvor podataka | Ciljana vrijednost 2025. | Ciljana vrijednost 2026. | Ciljana vrijednost 2027. |
| Povećanje nastavnih kapaciteta uključivanjem u obrazovni proces stručnjaka iz gospodarstva i javnog sektora i doktoranada | Broj doktoranada i stručnjaka iz gospodarstva uključen u programe | 30 | Satnice o održanoj nastavi | 35 | 35 | 36 |

Cilj 2. Provoditi kontinuirano usavršavanje nastavnika

|  |  |  |  |  |  |  |
| --- | --- | --- | --- | --- | --- | --- |
| Definicija | Pokazatelj | Polazna vrijednost | Izvor  podataka | Ciljana vrijednost 2025. | Ciljana vrijednost 2026. | Ciljana vrijednost 2027. |
| Metodološke i ostale radionice vezane uz usavršavanje procesa učenja i poučavanja na visokoškolskim institucijama | Broj radionica/ tečajeva i broj nastavnika | 2/15 | Odbor za osiguranje i unapređivanje kvalitete | 6/20 | 7/20 | 7/20 |

Cilj 3. Povećati broj nastavnika –aktivnih mentora i komentora u doktoratu

|  |  |  |  |  |  |  |
| --- | --- | --- | --- | --- | --- | --- |
| Definicija | Pokazatelj | Polazna vrijednost | Izvor podataka | Ciljana vrijednost 2025. | Ciljana vrijednost 2026. | Ciljana vrijednost 2027. |
| Aktivni mentor je svaki nastavnik koji ima sklopljen ugovor o istraživanju i superviziji s doktorandom | Broj nastavnika koji su aktivni mentori | 30 | Referada za poslijediplomske studije | 40 | 42 | 43 |

Cilj 4. Povećati broj obranjenih doktorata

|  |  |  |  |  |  |  |
| --- | --- | --- | --- | --- | --- | --- |
| Definicija | Pokazatelj | Polazna vrijednost | Izvor  podataka | Ciljana vrijednost 2025. | Ciljana vrijednost 2026. | Ciljana vrijednost 2027. |
| Broj obranjenih doktorata | Broj doktorata | 8 | Referada za PDS i SSS | 9 | 9 | 10 |

Osim navedenih ciljeva, Ekonomski fakultet planira povećanje ključnih pokazatelja uspjeha u prijedlogu financijskog plana 2025-2027.g.: povećanje broja radova citiranih u inozemnim relevantnim bazama, povećanje broja studenata na diplomskim i poslijediplomskim specijalističkim studijima, zadržavanje visokog udjela studenata koji su na 1. godini preddiplomskog studija ispunili sve obveze, povećanje broja studenata koji su završili studij u predviđenom roku, povećanje broja polaznika cjeloživotnog učenja.

**IZVJEŠTAJ O POSTIGNUTIM CILJEVIMA TEMELJENIM NA POKAZATELJIMA USPJEŠNOSTI U PRETHODNOJ GODINI**

Pokazatelji rezultata za visoka učilišta:

* Broj studenata koji su u prethodnoj akademskoj godini stekli minimalno 55 ECTS bodova (uspješnost studiranja)  **752**
* Broj radova objavljenih u časopisima uvedenim u bazi Web of Science za STEM područja znanosti **5**
* Broj radova objavljenih u časopisima uvedenim u bazu Web of Science **20** i bazu SCOPUS za društveno, humanističko i interdisciplinarno područje znanosti i umjetnosti (objavljenih tijekom jedne godine)**19**
* Omjer broja završenih studenata u akademskoj godini i broja studenata upisanih u prvu godinu te akademske godine **0,77**

Za prethodnu, odnosno još uvijek tekuću 2024.godinu postavljeni su sljedeći ciljevi temeljeni na pokazateljima uspješnosti**:**

Cilj 1. Održati povoljan omjer broja studenata po nastavniku

|  |  |  |  |  |  |  |
| --- | --- | --- | --- | --- | --- | --- |
| Definicija | Pokazatelj | Polazna vrijednost | Izvor podataka | Ostvarena vrijednost 2022. | Ostvarena vrijednost 2023. | Ostvarena vrijednost 2024. |
| Održati povoljan omjer broja studenata po nastavniku | Broj studenata i broj nastavnika | < 30:1 | Satnice održane nastave u ak. godini | < 30:1 | < 30:1 | < 30:1 |

Cilj 2. Povećati broj obranjenih doktorata

|  |  |  |  |  |  |  |
| --- | --- | --- | --- | --- | --- | --- |
| Definicija | Pokazatelj | Polazna vrijednost | Izvor  podataka | Ostvarena vrijednost 2022. | Ostvarena vrijednost 2023. | Ostvarena vrijednost 2024. |
| Broj obranjenih doktorata | Broj doktorata | 5 | Referada za poslijediplomske studije | 4 | 9 | 8 |

Zbog COVID-19 pandemije svim kandidatima na doktorskom studiju značajno je bio povećan obujam posla na radnim mjestima te je došlo do sporije dinamike obrana doktorata u 2022. godini, a u 2023. godini dostignuta je razina iz 2021. godine.

Cilj 3. Povećati broj nastavnika –aktivnih mentora i komentora u doktoratu

|  |  |  |  |  |  |  |
| --- | --- | --- | --- | --- | --- | --- |
| Definicija | Pokazatelj | Polazna vrijednost | Izvor podataka | Ostvarena vrijednost 2022. | Ostvarena vrijednost 2023. | Ostvarena vrijednost 2024. |
| Aktivni mentor je svaki nastavnik koji ima sklopljen ugovor o istraživanju i superviziji s doktorandom | Broj nastavnika koji su aktivni mentori | 28 | Referada za poslijediplomske studije | 39 | 36 | 32 |

Održan je povoljan omjer broja studenata po nastavniku, tj. <30:1.

Obranjeno je 8 doktorata, a nastavnika 32 su aktivni mentori. Ova tri cilja postavljeni su i za daljnje praćenje uspješnosti za 2025. godinu.

Rijeka, 15. studenog 2024. godine

Dekan:

Prof.dr.sc. Saša Drezgić